Glavna beskidska staza
Glavna beskidska staza Kazimierza Sosnowskog (polj. Główny Szlak Beskidzki imienia Kazimierza Sosnowskiego, "GSB") je pješački planinarski put u južnoj poljskoj, koji je obilježen crvenom bojom, a prolazi od lječilišta Ustroń u planinskom lancu šleskih Beskida do sela Wołosate u Potkarpatskom vojvodstvu. Najveća dužina ove staze u poljskim planinama, iznosi oko 496 kilometara, a prolazi kroz planinske lance: Šleski Beskid, Żywiecki Beskid, Gorce, Sądecki Beskid, Niski Beskid te Bieszczady. Prolazeći kroz najviše dijelove poljskih Beskida (dio Karpata) omogućuje dolazak na planine: Stożek Wielki (češ. Velký Stožek), Baraniu Góru, Babiu Góru, Policu, Turbacz, Lubań, Przechybu, Radziejowu, Jaworzynu Krynicku, Rotundu, Cergowu, Chreszczatu, Smerek i Halicz. Također, ovim planinarskim putem se stiže u naselja kao što su: Ustroń, Węgierska Górka, Jordanów, Rabka-Zdrój, Krościenko nad Dunajcem, Rytro, Krynica-Zdrój, Iwonicz-Zdrój, Rymanów-Zdrój, Komańcza, Cisna, Ustrzyki Górne itd. Glavna beskidska staza bila je trasirana u razdoblju između dva svjetska rata. Trasa zapadnog dijela (Ustroń-Krynica) bila je projektirana od Kazimierza Sosnowskog i završena 1929. godine. Istočni dio, u skladu s projektom Mieczysława Orłowicza, bio je završen 1935. i vodio je sve do Čornogore koja se nalazila u to vrijeme unutar granica Poljske. Između 1935. i 1939. dobila je naziv po Józefu Piłsudskom..